Totul s-a întâmplat joi, 3 septembrie, în jurul orei 22.00, pe marginea Drumului Naţional 1A. Fata de 23 de ani tocmai se întorcea de la muncă. La un moment dat, a fost luată pe sus de agresorul în vârstă de 40 de ani, târâtă în şant şi violată. Strigătele fetei i-au alertat pe doi bărbaţi care i-au sărit în ajutor.

„Eram la serviciu şi am auzit-o pe fată ţipând. Atunci am decis să intervin eu şi vecinul meu. L-am imobilizat şi am sunat la poliţie. Voia să o violeze. O dezbrăcase pe jumătate, o bătuse, era plină de sânge. Am chemat poliţia, chiar dacă agresorul a opus rezistenţă. Fata era foarte speriată. Era şocată. Dacă nu ajungeam eu, era grav”, ne-a spus unul dintre salvatorii fetei, Dănuţ Mirodin.

Agresorul a fost dat de cei doi bărbaţi pe mâna poliţiştilor care l-au dus la audieri. El spune că nu şi-a folosit organul sexual pentru că suferă de impotenţă.